Masakr u Koritniku
Masakr u Koritniku predstavlja ubistvo najmanje sedam bošnjačkih civila iz višegradskog sela Koritnik u januaru 1942. Masakr je počinila grupa od 20 četnika iz Hubave i Koritnika pod komandom Vuka Medenice. Po ulasku u Koritnik, Medenica je naredio muškarcima da dođu do njega. Iz reda je izveden Mehmed Kurspahić nakon čega mu je oguljena koža, a onda je primoran da padne na sedždu pri čemu je ubijen kada mu je zaboden nož u leđa. Kad je pred Medenicu dovedeno dijete staro 9 godina, on je naredio da ga puste te je rekao da je odlučio poubijati sve Bošnjake starije od 12 godina. Ubijeno je još najmanje šest osoba.